ওয়েবডেস্কঃ জম্মু-কাশ্মীরের কুলগাম জেলার রেডওয়ানি এলাকায় সেনাবাহিনীর গুলিতে মৃত্যু হল তিন জনের। মৃতদের মধ্যে ১৬ বছরের এক কিশোরীও রয়েছে। জানা গিয়েছে, ওই এলাকায় কয়েকজন সন্ত্রাসবাদী লুকিয়ে রয়েছে বলে গোপন সূত্রে খবর পায় সেনা। এরপর সন্ত্রাসবাদীদের খোঁজে ওই এলাকায় তল্লাশি চালাতে যায় সেনাবাহিনী। সেই সময় সেনার গাড়ি ঘিরে ধরে পাথর ছোড়ে এলাকাবাসী। পরিস্থিতি নিয়ন্ত্রণে আনতে গুলি চালায় নিরাপত্তা বাহিনী। তাতেই তিন জনের মৃত্যু হয়। সেনার সঙ্গে সংঘর্ষে আহত হয়েছেন আরও ১০ জন। আহতদের মধ্যে দুজনের শরীরে গুলি লেগেছে।